[{"text_idx": "#000001", "text": "Mae\u2019r grw\u0302p jazz arbrofol sy\u2019n cael eu harwain gan y trwmpedwr Tomos Williams, Cwmwl Tystion, ar fin dechrau ar daith 7 lleoliad sy\u2019n mynd a\u0302 hwy i bob cwr o Gymru ac i Lundain."}, {"text_idx": "#000002", "text": "Prosiect y trwmpedwr amlwg Tomos Williams ydy Cwmwl Tystion, a dyma\u2019r ail fersiwn o\u2019r grw\u0302p iddo greu."}, {"text_idx": "#000004", "text": "Gyda\u2019i gilydd maent yn creu perfformiad byw rhyngweithiol yn dwyn y teitl Cwmwl Tystion II / Riot!, fydd yn teithio rhwng 24 Tachwedd a 2 Rhagfyr."}, {"text_idx": "#000005", "text": "Bydd y band yn perfformio cyfres a gyfansoddwyd o\u2019r newydd gan Tomos sy\u2019n cynnwys elfennau o jazz, hip-hop, yr avant-garde a cherddoriaeth werin Gymreig. Mae\u2019r enw \u2018Cwmwl Tystion\u2019 yn deillio o gerdd y bardd Waldo Williams, tra bod y thema\u0302u ar gyfer pob symudiad yn tynnu ar wahanol derfysgoedd yn hanes Cymru."}, {"text_idx": "#000007", "text": "Dod a cherddorion jazz o safon i deithio Cymru"}, {"text_idx": "#000009", "text": "\u201cMae\u2019n bleser cael gwahodd cerddorion o safon Soweto Kinch ac Orphy Robinson i ddod i berfformio yng Nghymru a dwi\u2019n edrych ymlaen i\u2019w clywed yn chwarae cyn gymaint ag ydw i i rannu\u2019r llwyfan gyda nhw\u201d meddai Tomos."}, {"text_idx": "#000010", "text": "\u201cMa Soweto yn gerddor unigryw sy\u2019n gallu byrfyfyrio ar y sax a rapio, tra bod Orphy yn un o gonglfeini y si\u0302n jazz Prydeinig ers degawdau.\u201d"}, {"text_idx": "#000011", "text": "\u201cMae mor bwysig dod a cherddorion jazz o\u2019r safon yma i deithio Cymru \u2013 dwi\u2019n cofio cael fy ysbrydoli siwd gymaint wrth weld nifer o gewri y byd jazz yng Ngwyl Jazz Aberhonddu yn fy arddegau."}, {"text_idx": "#000012", "text": "\u201cDwi wedi cael y cyfle i gyflwyno jazz i wrandawyr Radio Cymru yn ddiweddar ac nawr mae\u2019n fraint i ddod a cherddorion o\u2019r safon yma i berfformio yng nghymunedau Cymru ac i gyflwyno jazz, a cherddoriaeth heriol, gwreiddiol o Gymru i gynulleidfaoedd newydd\u201d."}, {"text_idx": "#000013", "text": "Yn ogystal a\u0302\u2019r cerddorion jazz sy\u2019n adnabyddus yn rhyngwladol, mae Tomos hefyd wedi troi at ddoniau cantores sy\u2019n gyfarwydd iawn i gynulleidfa Y Selar."}, {"text_idx": "#000015", "text": "\u201cBydd celf weledol fyw Simon Proffitt hefyd yn ategu pob perfformiad fel ar y daith diwetha\u2019 ac yn gwneud Cwmwl Tystion II/ Riot! yn brofiad cwbl unigryw."}, {"text_idx": "#000016", "text": "\u201cY bwriad gyda\u2019r daith yma yw i greu cerddoriaeth heriol, gwreiddiol gwbl Gymreig, a byddaf yn defnyddio gwahanol derfysgoedd fel teitlau\u2019r symudiadau. O derfysg Merthyr yn 1831 i derfysg hiliol Caerdydd yn 1919, mae angen i Gymru a\u2019r Cymry fod yn fwy ymwybodol o\u2019n hanes ac hefyd i wynebu rhai gwirioneddau."}, {"text_idx": "#000018", "text": "I gyd-fynd a\u0302\u2019r sioe, bydd sesiwn holi ac ateb gyda\u2019r band ar o\u0302l y perfformiadau yn Aberystwyth a Theatr Soar, Merthyr er mwyn trafod ychydig mwy ar rai o\u2019r pynciau a\u2019r themau sy\u2019n cael ei crybwyll gan y gerddoriaeth."}, {"text_idx": "#000019", "text": "Leinyp llawn band Cwmwl Tystion II"}, {"text_idx": "#000020", "text": "Soweto Kinch \u2013 sacsoffo\u0302n, rap"}, {"text_idx": "#000021", "text": "Eady Crawford \u2013 llais, effeithiau electroneg"}, {"text_idx": "#000022", "text": "Orphy Robinson \u2013 feibraffon, effeithiau electroneg"}]